projecte-aina/catalan_government_crawling huggingface dataset:
Departament de Governació i Relacions Institucionals de la Generalitat de Catalunya
Guia publicada l'any 2015 que s'emmarca en la tendència de que les administracions públiques tenen més possibilitats de garantir una gestió adequada dels espais i els equipaments de titularitat pública amb la col·laboració ciutadana i de la societat civil organitzada.
- Què entenem per gestió col·laborativa d'espais
- Fonaments pràctics de la gestió col·laborativa
- Aspectes clau per a una bona gestió col·laborativa
- Deu claus per a la gestió col·laborativa
Dotar de criteris, eines i pautes als agents que vulguin impulsar la gestió d'espais i equipaments públics
Personal tècnic i càrrecs electes dels ens locals
Direcció General de Joventut - Agència Catalana de la Joventut.
La Guia Jove, publicada el 2015, és una caixa d'eines per als i les professionals que treballen amb joves per fomentar la participació a través de la dinamització juvenil.
Està formada per un conjunt de fitxes per facilitar possibles línies de treball segons les necessitats o els reptes que es persegueixen.
El contingut de la Guia inclou temàtiques relacionades amb la participació juvenil, la planificació de projectes socioeducatius i l'ús dels espais d'intervenció, com ara equipaments o espai públic.
La Guia està publicada en la plataforma Viquillibres i està elaborada de forma col·laborativa per un grup de persones expertes i impulsada per un grup motor i per l'equip de Foment de la Participació de la Direcció General de Joventut.
- Facilitar eines per treballar directament amb les persones joves i fomentar la seva participació.
- Organitzar i sistematitzar tots els coneixements necessaris per a la dinamització juvenil.
- Cobrir les necessitats en dinamització juvenil dels professionals de Joventut per donar resposta a seva realitat territorial.
- Interactuar i compartir els continguts de la Guia per tal d'afavorir que sigui dinàmica, oberta i flexible.
Professionals de joventut que treballen amb gent jove.
Nom: Equip de Foment de la Participació de la Direcció General de Joventut
Direcció General de Joventut- Agència Catalana de la Joventut.
Observatori Català de la Joventut i Programa d'Educació
Es tracta d'una eina d'orientació i de suport adreçada a professionals de joventut, càrrecs electes d'ens locals, entitats i altres professionals que volen incidir en la trajectòria educativa dels i les joves.
La publicació, de l'any 2016, ha estat elaborada per la Direcció General de Joventut de la Generalitat de Catalunya de forma col·laborativa a través d'un grup de treball integrat per una vintena de professionals de l'àmbit de les polítiques locals de joventut i d'educació i de diferents institucions (ajuntaments, consells comarcals, Diputació de Barcelona i Generalitat de Catalunya), a més del Consell Nacional de la Joventut de Catalunya.
Per a la seva elaboració també s'han incorporat les aportacions que els tècnics i tècniques locals de joventut de les cinc demarcacions territorials van fer a les trobades tècniques del desembre de 2014.
- Millorar les estratègies de les polítiques educatives dels ens locals, les entitats i els professionals que es dediquen a les polítiques de joventut i educació.
Personal tècnic i càrrecs electes de joventut i educació dels ens locals i entitats i altres professionals de l'àmbit.
Càrrec: Tècnica del Programa d'Educació,
Direcció de Programes de Joventut, Agència Catalana de la Joventut
Consell Nacional de la Joventut de Catalunya (CNJC)
La Xarxa de Plataformes i Consells Locals de Joventut de Catalunya és:
- Un espai on els CLJ de Catalunya i altres plataformes similars compartim experiències, coneixements i/o realitzem propostes
- Un grup de treball on proposar eines que ajudin els CLJ al seu funcionament i a la realització de les seves accions
- Un equip amb la voluntat i disposat a donar un cop de mà per a què es creïn nous CLJ a tot el territori
- Un òrgan des del qual formular posicionaments, opinions i demandes a la societat o l'administració
- Un àmbit on conèixer les activitats i debatre qüestions referents al Consell Nacional de Joventut de Catalunya, al Triangle Jove i al European Youth Forum
- Un moment per realitzar formacions que responguin a les demandes dels CLJ
Fomentar els Consells Locals de Joventut com a espai de participació juvenil.
Joves i professionals de la joventut de les entitats i els ens locals.
El Programa Informació i Dinamització als Centres d'Educació Secundària (PIDCES) és una iniciativa de l'Àrea d'Igualtat i Ciutadania de la Diputació de Barcelona a través de l'Oficina del Pla Jove oberta a tots els municipis de la província de Barcelona que desenvolupen actuacions als instituts per tal de promoure la informació, la dinamització i la participació dels joves estudiants.
El programa PIDCES es concreta a cada municipi i a cada institut amb la presència i l'atenció als joves i adolescents a través del punt d'informació jove.
Afavorir la informació, la dinamització i la participació de les persones joves.
Personal tècnic i càrrecs electes dels municipis de la província de Barcelona.
Les polítiques de joventut tenen per objectiu fer disminuir les desigualtats per raó d'edat entre els joves i la resta de la població atenent, per això han de ser polítiques integrals que considerin la persona jove com un tot, interrelacionant els diversos àmbits de la seva vida.
Això es tradueix a nivell operatiu en treballar en xarxa, coordinant les diferents xarxes territorials d'acció, les diferents òptiques de treball sectorial i les diferents dinàmiques associatives i comunitàries de la gent jove.
Des de l'equip de Foment de la participació s'ofereix un servei de assessorament i suport tècnic per tal de generar estructures organitzatives i de treball en xarxa entre els diferents nivells de l'administració local: consells comarcals i municipis, dins el mateix municipi, etc. per fomentar la participació a tots els nivells i en matèria de joventut.
- Donar eines i recursos a les administracions locals per a què facilitin el treball quotidià en matèria de participació i ajudin a fomentar la participació, a crear xarxa
- Ajudar a millorar els espais de coordinació i els plans de treball entre els consells comarcals i els ajuntaments
- Generar estructures organitzatives dins l'administració més transversals i basades en el treball en xarxa
Tècnics/ques de joventut dels ajuntaments i dels consells comarcals
Nom: Equip de Foment de la Participació de l'Agència Catalana de la Joventut
Adreça electrònica: Bústia de Foment de la Participació
Consell Comarcal del Tarragonès (Servei de Joventut) i Direcció General de Joventut-Agència Catalana de la Joventut (Coordinació Territorial de Tarragona)
La publicació recull una breu anàlisi sobre el tipus d'espais joves existents al Camp de Tarragona en funció del seu model de gestió, un inventari de tots els espais joves de la comarca del Tarragonès amb una breu descripció de cada un d'ells i una relació de tots els espais joves del Camp de Tarragona i la seva tipologia.
El document també realitza una proposta sobre models de gestió.
Autores de la publicació: Esther Dalmau, Marta Ortoneda i Míriam Culleré
- Donar a conèixer els espais joves del Camp de Tarragona
- Oferir una eina orientativa sobre els sistemes de gestió dels espais joves
Personal tècnic i càrrecs electes dels ens locals
Càrrec: Responsable del Servei Comarcal de Joventut i tècniques de Suport Metodològic al Territori
Adreça postal: C. de les Coques, 3 i C. St.
La Xarxa està composta de 21 observatoris de la província de Barcelona i coordinada per l'Observatori del Desenvolupament Econòmic de l'Àrea de Desenvolupament Econòmic Local de la Diputació de Barcelona.
Els observatoris del desenvolupament econòmic local són dispositius que recopilen, organitzen, generen i difonen, de manera permanent, informació socioeconòmica d'interès per a la presa de decisions, a fi de promoure el desenvolupament econòmic local.
Els observatoris elaboren serveis i productes que permeten augmentar el coneixement que els agents tenen sobre el mercat de treball, l'activitat econòmica i el desenvolupament local per tal de millorar la planificació de les polítiques públiques.
Accedir a informació socioeconòmica dels municipis
Personal tècnic dels ens locals de Barcelona
Oficina Tècnica d'Estratègies per al Desenvolupament Econòmic
Gerència de Serveis de Promoció Econòmica i Ocupació
La Garantia Juvenil és una iniciativa europea d'ocupació per reduir l'atur juvenil.
Aquest programa garanteix oportunitats per als joves i ofereix ajuts per a les empreses, a través de diferents programes de formació en competències professionals, inserció en el mercat de treball (a través de pràctiques o contractes laborals), emprenedoria i orientació laboral.
En aquesta web hi ha tota la informació sobre el programa.
- Facilitar l'accés de les persones joves al mercat de treball.
Personal tècnic de joventut implicat en el programa de Garantia Juvenil.
Generalitat de Catalunya - Departament d'Ensenyament
Aquesta guia és una eina de suport per a l'orientació acadèmica i professional que fan els tutors i el professorat d'orientació educativa als centres.
La guia proposa estructurar l'orientació en 7 sessions.
Aquestes però s'han d'adaptar a les característiques del centre, d'acord amb el pla d'acció tutorial i a les característiques de l'alumnat.
Contribuir a la tasca orientadora sobre l'itinerari acadèmic
Consell Comarcal del Barcelonès.
Document resultant del procés de treball desenvolupat entre les persones assistents a la jornada "Aspectes clau per fer una bona orientació 'on-line' als joves" que va tenir lloc el 15 de juny de 2012 al Consell Comarcal del Barcelonès.
Aquesta és la trobada d'informadors/res juvenils, orientadors/res laborals i insertors/res laborals que l'Oficina de Joventut convoca cada any a la comarca del Barcelonès.
Crear un sistema global a tots els orientadors/res per disposar d'un mètode integral i d'un conjunt d'idees clau que aplegui totes les etapes que un orientador ha de posar en pràctica per resoldre una consulta que rep per part dels joves via 'on-line'.
Professionals de la informació juvenil, de l'orientació laboral i personal especialista en inserció laboral.
Nom: Oficina de Joventut del Consell Comarcal del Barcelonès
Diputació de Barcelona - Àrea de Cultura, educació i esports
Recull de recursos de la Diputació de Barcelona en matèria d'orientació acadèmica.
- Accions de formació en orientació educativa de la Diputació de Barcelona
- Activitats d'orientació a l'alumnat: accions grupals.
Aquests recursos són actualitzats cada any.
- Millorar les activitats d'orientació acadèmica i educativa.
Personal tècnic dels ens locals que realitzen activitats d'orientació educativa i acadèmica
Nom: Àrea d'Educació de la Diputació de Barcelona
Pàgina web: http://www.diba.cat/tema-educacio
Direcció General de Joventut- Agència Catalana de la Joventut.
Observatori Català de la Joventut i Porgrama d'Educació
És la versió de Viquillibres de la Guia d'estratègies de millora educativa.
En aquesta versió les trenta cinc propostes d'actuacions es poden mantenir actualitzades mitjançant les aportacions dels professionals.
Aquest format, també, inclou en cada una de les 35 actuacions un apartat d'experiències i recursos no inclòs en la versió pdf.
Millorar les estratègies de les polítiques educatives dels ens locals i les entitats i professionals que es dediquen a les polítiques de joventut i educació.
Personal tècnic i càrrecs electes de Joventut i Educació dels ens locals i entitats i altres professionals de Joventut i Educació.
Càrrec: Tècnica del Programa d'Educació,
Direcció de Programes de Joventut, Agència Catalana de la Joventut
Des del Consell Nacional de la Joventut de Catalunya s'ha elaborat un desplegable sobre l'elaboració de Plans Locals de Joventut (PLJ) on de manera breu i esquemàtica explica la utilitat d'un Pla Local de Joventut, quins agents intervenen i quins passos cal seguir per la seva elaboració.
- Reflexionar sobre com incorporar la mirada jove als Plans Locals de Joventut.
- Avançar cap a la millora de la qualitat dels Plans Locals de Joventut.
Professionals de les polítiques de joventut del món local.
Amb motiu del treball realitzat al Seminari sobre Equipaments Juvenils, l'Oficina del Pla Jove, amb la col·laboració de La Carpa ha elaborat aquest document de treball.
La publicació pretén donar pautes i criteris per al disseny i la gestió dels equipaments juvenils, no només com a centres on es desenvolupen activitats i s'ofereixen serveis per a joves, sinó com a veritables eixos de desenvolupament de les polítiques de joventut.
Conèixer i tenir criteris per dissenyar i gestionar els equipaments adreçats a les persones joves.
Personal tècnic i càrrecs electes de les polítiques de joventut.
Consell Comarcal del Barcelonès
Materials de les II Jornades Barcelonès Jove en Xarxa "Web 2.0, joves i serveis de joventut" que van tenir lloc el 29 d'abril de 2011 a l'Hospitalet.
Entre els materials hi ha enllaços i documentació per conèixer més de quina forma es poden utilitzar les xarxes socials en els serveis de joventut.
- Millorar la informació que s'ofereix als serveis de joventut a través de les xarxes socials
- Conèixer noves vies de comunicació amb els joves
Professionals de joventut, especialment aquells que treballen a serveis d'informació juvenil.
Nom: Consell Comarcal del Barcelonès.
Oficina de Joventut i Habitatge
Adreça postal: C. de les Tàpies, 4.
Breu document, elaborat l'any 2011, amb unes orientacions per elaborar els plans locals de joventut.
Inclou enllaços a altres documents que amplien la informació sobre alguns apartats.
Al document es pot trobar un definició dels plans locals de joventut, algunes consideracions prèvies a la seva elaboració, una proposta de guió de continguts i algunes orientacions per elaborar les diferents fases dels plans.
Orientar els ens locals en l'elaboració dels plans locals de joventut.
Personal tècnic i càrrecs electes dels ens locals.
Equip de Suport Integral al Territori de la Coordinació Territorial de Joventut de referència:
Mònica Oms, Mireia Medina i Marta Plana
Coordinació Territorial de Joventut de Barcelona
Coordinació Territorial de Joventut a Girona
Coordinació Territorial de Joventut a Tarragona
Coordinació Territorial de Joventut a Terres de l'Ebre
Coordinació Territorial de Joventut a Lleida
Universitat de Barcelona i GROP
Postgrau de l'UB destinat a millorar la formació teòrica i pràctica de l'educació emocional i que permet treballar des dels diversos àmbits de la persona.
Aquest postgrau inclou classes teòriques i d'altres també pràctiques, un Pràcticum i un projecte final d'estudis.
El curs contribueix al desenvolupament de les competències emocionals que tot professional necessita però en particular els/les educadors/es i els/les professionals de l'ajuda.
A més, té com a objectiu preparar als/les professionals perquè pugin aplicar l'educació emocional.
Cal tenir present que molts dels problemes actuals (estrès, depressió, consum de drogues, violència, conflictes, etc.) tenen a veure amb les emocions.
L'educació emocional es proposa com a mesura preventiva a tots aquests problemes.
- Conèixer els fonaments teòrics i pràctics de les emocions, l'educació emocional i intel·ligència emocional
- Aprendre com aplicar l'educació emocional en diferents àmbits educatius i sociocomuniatris
Professorat de qualsevol àrea i nivell acadèmic, tutors/es, pedagogs/gues, psicòlegs/gues, psicopedagogs/gues, educadors/es socials i altres professionals de l'assistència (metges/sses, infermers/es, advocats/des...) així com professionals interessats/des en el desenvolupament de recursos humans, coaching, formació a l'empresa, etc.
Dipsalut, Organisme de Salut Pública de la Diputació de Girona
És un programa dissenyat per entrenar les habilitats per a la vida d'infants i adolescents.
El programa ofereix recursos per docents, famílies i altres agents per treballar les habilitats per la vida.
Promoure actituds i comportaments saludables entre els i les adolescents i la gent jove.
Personal tècnic de joventut i de salut.
Adreça postal: Parc Científic i Tecnològic de la UdG, Edifici Jaume Casademont.
Recull de recursos adreçats a professionals de joventut per conèixer i treballar les necessitats de les persones joves en matèria de salut mental i benestar emocional, amb l'objectiu de dotar-se de discurs en la matèria, poder compartir informació i recursos amb les persones joves i disposar d'eines, dinàmiques i exemples per programar activitats, exposicions i tallers.
Entenem per salut mental l'estat de salut que permet una manera de viure lliure, responsable i feliç, és a dir, tenir actituds positives, joies, solidàries i responsables que influeixen favorablement sobre la salut.
El benestar emocional s'ha de definir de manera més completa, incloent-hi factors com la regulació emocional (capacitat de controlar, que no amagar, les emocions) i la Intel·ligència emocional (capacitat d'identificar les emocions).
- Conèixer les necessitats de les persones joves en matèria de salut mental i benestar emocional.
- Disposar d'una font d'inspiració per programar tallers, activitats i exposicions de salut mental i benestar emocional.
- Disposar de recursos per compartir amb les persones joves.
Professionals que treballen amb persones joves.
Càrrec: Tècnica de Salut de l'Agència Catalana de la Joventut
Sota el títol Equipats per a la vida - Les habilitats per a la vida en la promoció de la salut per a joves, es pot trobar un projecte col·laboratiu, i una proposta metodològica, per abordar la temàtica de les habilitats per a la vida, de forma reflexiva i vivencial i oferir dinàmiques pel seu desenvolupament en el marc de l'educació no formal i molt especialment en les intervencions amb joves.
- Conèixer activitats per treballar les habilitats per a la vida.
Tècnic dels programes d'emancipació de la Coordinació Territorial de Joventut a Girona: Pau Tarrés
A partir de les conclusions de les taules temàtiques del Pla d'actuació territorial en joventut 2017-2020, s'ha elaborat una infografia temàtica sobre què són les habilitats per a la vida i destacant la importància de treballar-les a les polítiques de joventut, per tal d'apoderar les persones joves.
- Donar a conèixer les habilitats per a la vida.
- Incorporar les habilitats per a la vida a les polítiques de joventut.
Càrrec: Tècnica del Programa de Salut
Adreça postal: Agència Catalana de la Joventut.
Xarxa Telemàtica Educativa de Catalunya - Generalitat de Catalunya- Departament d'Ensenyament
Pàgina web on es poden trobar una sèrie de recursos que són útils per implementar l'Aprenentatge Servei als projectes de Servei Comunitari que s'apliquen als centres d'ensenyament.
El Departament d'Ensenyament considera l'Aprenentatge Servei com la metodologia més adient per dur a terme el servei comunitari.
- Conèixer l'aplicació de l'APS als projectes de Servei Comunitari als centres d'ensenyament.
Professionals del món de l'educació i de la joventut.
Centre Promotor d'Aprenentatge Servei
Publicació, de l'any 2012, on, a partir de 10 passos, explica com es pot impulsar l'Aprenentatge Servei al territori.
Buscar sinergies i acords de col·laboració
Fixar una comissió, una persona
dinamitzadora i un punt de trobada
Detectar necessitats, oportunitats i recursos
Fomentar l'aprenentatge servei en els centres educatius
Difondre i celebrar les realitzacions
Estendre l'Aprenetatge Servei al territori
Personal tècnic i càrrecs electes dels ens locals de Joventut i professionals del món de l'educació
Centre promotor d'Aprenentatge Servei
Pàgina web del Servei Comunitari d'Osona on es recull la proposta de treball per intervenir en els i les alumnes de l'ESO a Osona incorporant la metodologia de l'APS.
En aquest web podreu trobar uns exemples de sessions de treball amb l'alumnat, així com una sèrie de referències i recursos per treballar l'APS.
Conèixer recursos i referències per incorporar l'APS
Personal tècnic i càrrecs electes de Joventut i Educació i persones i entitats interessades en l'APS
Es nodreix d'habitatges nous o de segona mà, que estan buits i es posen al mercat mitjançant la gestió de les borses d'habitatge.
Les borses gestionen els programes socials d'habitatge en el territori i depenen dels ajuntaments, els consells comarcals i les agrupacions de municipis.
-Conèixer instruments per facilitar l'accés de les persones joves a l'habitatge
Personal tècnic i càrrecs electes de Joventut i Habitatge
Telèfon: 93 228 71 00 (centraleta) / 93 228 72 00 (atenció ciutadà)
Adreça postal: Carrer de la Diputació, 92, 08015 Barcelona
Conjunt d'ajuts i prestacions que la Generalitat posa a la disposició de difefents col·lectius per a fer front al pagament de l'habitatge
- Ajudar a persones i nuclis de convivencia a pagar l'habitatge
Personal tècnic i càrrecs electes de Joventut i Habitatge i col·lectius als quals s'adrecen els ajuts
Telèfon: 93 228 71 00 (centraleta) / 93 228 72 00 (atenció ciutadà)
Adreça postal: Carrer de la Diputació, 92, 08015 Barcelona
Generalitat de Catalunya - Departament de Governació, Administracions Públiques i Habitatge
Document, publicat l'any 2017, que recull dades sobre l'estat del mercat de l'habitatge a Catalunya i les polítiques dutes a terme per la Generalitat de Catalunya en matèria d'habitatge.
- Conèixer la situació del dret a l'habitatge
- Conèixer les polítiques d'habitatge a Catalunya
Personal tècnic i càrrecs electes dels ens locals i ciutadania en general
Bústia de contacte del Departament de Governació, Administracions Públiques i Habitatge
Apartat del web Jovecat amb información relacionada amb l'habitatge.
- Models alternatius d'accés i tinença de l'habitatge
-Millorar el coneixement sobre l'àmbit de l'habitatge
Personal tècnic i càrrecs electes de Joventut
Programa d'habitatge de l'Agència Catalana de Joventut
Adreça electròniques: Bústia Habitatge Jove
Agència de Salut Pública de Catalunya de la Generalitat de Catalunya
Fulletó informatiu sobre higiene íntima, prevenció de l'embaràs i de les Infeccions de Transmissió Sexual en dones.
- Informar sobre els mètodes anticonceptius i senyals d'alerta d'Infeccions de Transmissió Sexual en dones.
Aquest material s'adreça a dones de totes les edats, també és útil per dones joves.
Càrrec: Tècnica de la secció de vigilància, prevenció i control de les MTS i VIH - Agència de Salut Pública de Catalunya
Agència de Salut Pública de Catalunya de la Generalitat de Catalunya
Fulletó desplegable en pdf amb informació sobre les infeccions de transmissió sexual on es dóna resposta a les següents preguntes:
- Com saber si s'està infectat?
- Donar a conèixer les Infeccions de Transmissió Sexual, com es transmeten i com prevenir-les.
Població en general, també pot utilitzar-se en accions de prevenció amb joves.
Càrrec: Tècnica de la secció de vigilància, prevenció i control de les MTS i VIH - Agència de Salut Pública de Catalunya
Direcció General de Joventut - Agència Catalana de la Joventut
Recull de recursos adreçats a professionals de joventut per conèixer i treballar les necessitats de les persones joves en matèria d'alimentació, programar dietes i menús saludables i que tinguin en compte les adaptacions i decisions individuals (al·lèrgies, intoleràncies, opcions vegetarianes,...).
- Conèixer les necessitats de les persones joves en matèria d'alimentació.
- Programar menús saludables en activitats amb persones joves.
- Tenir presents adaptacions i decisions individuals (al·lèrgies, intoleràncies, opcions vegetarianes,...) en programar menús.
Professionals de joventut, interessats en l'àmbit de l'alimentació.
Càrrec: Tècnica de Salut de l'Agència Catalana de la Joventut